CELEX: 
Language: mt
Date: 2021-01-28 00:00:00
Title: REGOLAMENT TA’ IMPLIMENTAZZJONI TAL-KUMMISSJONI (UE) .../... li jemenda u jikkoreġi r-Regolament (UE) 2015/640 fir-rigward tal-introduzzjoni ta’ rekwiżiti addizzjonali ġodda tal-ajrunavigabbiltà

REGOLAMENT TA’ IMPLIMENTAZZJONI TAL-KUMMISSJONI (UE) .../...
            
            
               ta’ 28.1.2021
            
            
               li jemenda u jikkoreġi r-Regolament (UE) 2015/640 fir-rigward tal-introduzzjoni ta’ rekwiżiti addizzjonali ġodda tal-ajrunavigabbiltà
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) 2018/1139 tal-Parlament Ewropew u tal-Kunsill tal-4 ta’ Lulju 2018 dwar regoli komuni fil-qasam tal-avjazzjoni ċivili u li jistabbilixxi Aġenzija tas-Sikurezza tal-Avjazzjoni tal-Unjoni Ewropea, u li jemenda r-Regolamenti (KE) Nru 2111/2005, (KE) Nru 1008/2008, (UE) Nru 996/2010, (UE) Nru 376/2014 u d-Direttivi 2014/30/UE u 2014/53/UE tal-Parlament Ewropew u tal-Kunsill, u li jħassar ir-Regolamenti (KE) Nru 552/2004 u (KE) Nru 216/2008 tal-Parlament Ewropew u tal-Kunsill u r-Regolament tal-Kunsill (KEE) Nru 3922/91
                  1
               , u b’mod partikolari l-Artikolu 17(1)(h) tiegħu,
            
            
               Billi:
            
            
               (1)Skont l-Artikolu 76(3) tar-Regolament (UE) 2018/1139, l-Aġenzija tas-Sikurezza tal-Avjazzjoni tal-Unjoni Ewropea (l-“Aġenzija”) toħroġ speċifikazzjonijiet taċ-ċertifikazzjoni (“CS”) u taġġornahom regolarment sabiex tiżgura li s-CS jibqgħu adattati għall-iskop tagħhom. Madankollu, inġenju tal-ajru li d-disinn tiegħu jkun diġà ġie ċċertifikat mhuwiex meħtieġ jikkonforma mal-verżjoni aġġornata tas-CS meta jiġi prodott jew waqt li jkun fis-servizz. Għalhekk, sabiex jiġu appoġġati l-kontinwità tal-ajrunavigabbiltà u t-titjib fis-sikurezza, jenħtieġ li tiġi introdotta l-konformità ta’ inġenji tal-ajru bħal dawn mar-rekwiżiti addizzjonali tal-ajrunavigabbiltà li ma kinux inklużi fis-CS inizjali fiż-żmien taċ-ċertifikazzjoni tad-disinn. Ir-Regolament tal-Kummissjoni (UE) 2015/640
                  2
                jistabbilixxi rekwiżiti addizzjonali tal-ajrunavigabbiltà bħal dawn.
            
            
               (2)Fil-punt 26.60 tal-Anness I tar-Regolament (UE) 2015/640, ir-Regolament ta’ Implimentazzjoni tal-Kummissjoni (UE) Nru 2019/133
                  3
                introduċa rekwiżiti addizzjonali tal-ajrunavigabbiltà għall-kundizzjonijiet dinamiċi tas-sits tal-ekwipaġġ tal-kabina u tal-passiġġieri ta’ ajruplani kbar li jkunu għadhom kemm ġew prodotti abbażi ta’ disinn li diġà ġie ċċertifikat mill-Aġenzija. L-ajruplani kbar li għalihom iċ-ċertifikat individwali tal-ajrunavigabbiltà jkun inħareġ għall-ewwel darba fit-18 ta’ Frar 2021 jew wara, iridu jikkonformaw mal-punt 26.60. Minħabba dewmien fil-produzzjoni tal-ajruplani kkawżat mill-pandemija tal-COVID-19, xi ajruplani, li kien ippjanat li jinħarġilhom ċertifikat tal-ajrunavigabbiltà qabel it-18 ta’ Frar 2021, se jinħarġilhom dak iċ-ċertifikat wara dik id-data. Għalhekk, sabiex jiġi evitat li jiġi impost piż addizzjonali fuq l-industrija minħabba l-ħtieġa li s-sits f’dawk l-ajruplani jiġu riklassifikati għall-kundizzjonijiet dinamiċi, l-ajruplani li l-produzzjoni tagħhom iddewmet minħabba l-pandemija tal-COVID-19 jenħtieġ li jiġu eżentati mill-konformità mal-punt 26.60.
            
            
               (3)Għal din ir-raġuni, id-data tal-ħruġ tal-ewwel ċertifikat individwali tal-ajrunavigabbiltà msemmija fil-punt 26.60 tal-Anness I tar-Regolament (UE) 2015/640, li bħalissa hija stabbilita għat-18 ta’ Frar 2021, jenħtieġ li tiġi allinjata mad-data tal-applikazzjoni tal-lista tal-mudelli tal-ajruplani li mhumiex soġġetti għal ċerti dispożizzjonijiet tal-Anness I tar-Regolament (UE) 2015/640 stabbilita fl-Appendiċi I tar-Regolament ta’ Implimentazzjoni tal-Kummissjoni (UE) Nru 2020/1159
                  4
               , jiġifieri s-26 ta’ Frar 2021. Meta wieħed iqis li d-differenza fil-ħin hija minima, ma se jkun hemm l-ebda impatt sinifikanti fuq is-sikurezza tal-avjazzjoni. Għalhekk, ir-Regolament (UE) 2015/640 jenħtieġ li jiġi emendat skont dan.
            
            
               (4)Ir-Regolament ta’ Implimentazzjoni (UE) 2020/1159 introduċa rekwiżiti ġodda dwar l-inġenji tal-ajru li qed jeqdiemu. B’mod partikolari, il-punt 26.334 tal-Anness I tar-Regolament (UE) 2015/640 jimplika li d-detenturi kollha ta’ ċertifikat tat-tip supplementari maħruġ qabel l-1 ta’ Settembru 2003 se jkollhom jiżviluppaw id-data tat-tolleranza għad-danni kemm jekk din id-data tkun tassew meħtieġa mill-operaturi kif ukoll jekk le. Sabiex jiġi żgurat piż proporzjonat fuq l-industrija, dejjem kien maħsub li din id-data jenħtieġ li tiġi żviluppata biss jekk tkun meħtieġa mill-operaturi u fuq talba tagħhom biss. Ir-Regolament (UE) 2015/640 għalhekk jenħtieġ li jiġi kkoreġut skont dan.
            
            
               (5)Il-miżuri previsti f’dan ir-Regolament jirreferu għall-emendi introdotti bir-Regolament ta’ Implimentazzjoni (UE) 2020/1159 li japplikaw mis-26 ta’ Frar 2021. Għalhekk, għal raġunijiet ta’ konsistenza, jenħtieġ li dan ir-Regolament ikun applikabbli mis-26 ta’ Frar ukoll.
            
            
               (6)Il-miżuri previsti f’dan ir-Regolament huma skont l-opinjoni tal-Kumitat stabbilit bl-Artikolu 127 tar-Regolament (UE) 2018/1139,
            
            
               ADOTTAT DAN IR-REGOLAMENT:
            
            
               Artikolu 1
            
            
               L-Anness I tar-Regolament (UE) 2015/640 huwa emendat skont l-Anness I ta’ dan ir-Regolament.
            
            
               Artikolu 2
            
            
               L-Anness I tar-Regolament (UE) 2015/640 huwa kkoreġut skont l-Anness II ta’ dan ir-Regolament.
            
            
               Artikolu 3
            
         
         
            
               Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Għandu japplika mis-26 ta’ Frar 2021, ħlief il-punt (1) tal-Anness 1, li għandu japplika minn [OP please insert the date of entry into force].
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 28.1.2021
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        ĠU L 212, 22.8.2018, p. 1.  
               
               
                  
                     (2)
                  
                        Ir-Regolament tal-Kummissjoni (UE) 2015/640 tat-23 ta’ April 2015 dwar l-ispeċifikazzjonijiet addizzjonali tal-ajrunavigabbiltà għal tip partikolari ta’ operazzjonijiet u li jemenda r-Regolament (UE) Nru 965/2012 (ĠU L 106, 24.4.2015, p. 18).
               
               
                  
                     (3)
                  
                        Ir-Regolament ta’ Implimentazzjoni tal-Kummissjoni (UE) 2019/133 tat-28 ta’ Jannar 2019 li jemenda r-Regolament (UE) 2015/640 fir-rigward tal-introduzzjoni tal-ispeċifikazzjonijiet addizzjonali tal-ajrunavigabbiltà (ĠU L 25, 29.1.2019, p. 14).
               
               
                  
                     (4)
                  
                        Ir-Regolament ta’ Implimentazzjoni tal-Kummissjoni (UE) 2020/1159 tal-5 ta’ Awwissu 2020 li jemenda r-Regolamenti (UE) Nru 1321/2014 u (UE) 2015/640 fir-rigward tal-introduzzjoni ta’ rekwiżiti addizzjonali ġodda tal-ajrunavigabbiltà (ĠU L 257, 6.8.2020, p. 14).
               
            
      
    ---documentbreak--- 
      
         
         
            
               ANNESS I
            
            
            
               L-Anness I huwa emendat kif ġej:
            
            
            
               (1)il-punt 26.60 huwa sostitwit b’dan li ġej:
            
            
               “26.60 L-inżul ta’ emerġenza — kundizzjonijiet dinamiċi 
            
            
               L-operaturi tal-ajruplani kbar użati fit-trasport kummerċjali bl-ajru tal-passiġġieri, bit-tip ċertifikat fl-1 ta’ Jannar 1958 jew wara, u li għalihom inħareġ iċ-ċertifikat individwali tal-ajrunavigabbiltà għall-ewwel darba fis-26 ta’ Frar 2021 jew wara, għandhom juru għal kull tip ta’ disinn ta’ sit approvat għall-okkupanza waqt it-taxiing, it-tlugħ jew l-inżul li l-okkupant huwa protett meta jkun espost għal tagħbijiet li jirriżultaw mill-kundizzjonijiet ta’ nżul. Dan il-wiri għandu jsir permezz ta’ wieħed minn dawn il-mezzi li ġejjin:
            
            
               (a)testijiet dinamiċi li tlestew b’suċċess;
            
            
               (b)analiżi razzjonali li tipprovdi sikurezza ekwivalenti, ibbażata fuq testijiet dinamiċi ta’ tip ta’ disinn simili ta’ sits.
            
            
               L-obbligu stabbilit fl-ewwel paragrafu ma għandux japplika għas-sits li ġejjin:
            
            
               (a)sits tal-ekwipaġġ tal-kabina tal-ajruplan,
            
            
               (b)sits f’ajruplani ta’ okkupanza limitata involuti biss f’operazzjonijiet tat-trasport kummerċjali bl-ajru on-demand u mhux skedati;
            
            
               (c)sits f’mudell ta’ ajruplan elenkat fit-Tabella A.1 tal-Appendiċi 1 u li jkollu numru tas-serje tal-manifattur elenkat f’dik it-Tabella. ”;
            
            
               (2)L-Appendiċi 1 huwa sostitwit b’dan li ġej:
            
            
            
                     
                  
                  
                     
                        “Appendiċi 1
                     
                     
                        Lista ta’ mudelli ta’ ajruplani li mhumiex soġġetti għal ċerti dispożizzjonijiet tal-Anness I (Parti-26)
                     
                     
                        Tabella A.1 
                     
                     
                              
                                 Detentur tat-TC
                              
                           
                           
                              
                                 Tip
                              
                           
                           
                              
                                 Mudelli
                              
                           
                           
                              
                                 Numru tas-serje tal-manifattur
                              
                           
                           
                              
                                 Dispożizzjonijiet tal-Anness I (Parti-26) li ma japplikawx
                              
                           
                        
                              
                                 The Boeing Company
                              
                           
                           
                              
                                 707
                              
                           
                           
                              
                                 Kollha
                              
                           
                           
                              
                           
                           
                              
                                 26.301 sa 26.334
                              
                           
                        
                              
                                 The Boeing Company
                              
                           
                           
                              
                                 720
                              
                           
                           
                              
                                 Kollha
                              
                           
                           
                              
                           
                           
                              
                                 26.301 sa 26.334
                              
                           
                        
                              
                                 The Boeing Company
                              
                           
                           
                              
                                 DC-10
                              
                           
                           
                              
                                 DC-10-10
                              
                              
                                 DC-10-30
                              
                              
                                 DC-10-30F
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 The Boeing Company
                              
                           
                           
                              
                                 DC-8
                              
                           
                           
                              
                                 Kollha
                              
                           
                           
                              
                           
                           
                              
                                 26.301 sa 26.334
                              
                           
                        
                              
                                 The Boeing Company
                              
                           
                           
                              
                                 DC-9
                              
                           
                           
                              
                                 DC-9-11, DC-9-12, DC-9-13, DC-9-14,DC-9-15, DC-9-15F, DC-9-21, DC-9-31,DC-9-32, DC-9-32 (VC-9C), DC-9-32F,DC-9-32F (C-9 A, C-9B), DC-9-33F, DC-9-34, DC-9-34F, DC-9-41, DC-9-51
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 The Boeing Company
                              
                           
                           
                              
                                 MD-90
                              
                           
                           
                              
                                 MD-90-30
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 FOKKER SERVICES B.V.
                              
                           
                           
                              
                                 F27
                              
                           
                           
                              
                                 Mark 100, 200, 300, 400, 500, 600, 700
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 FOKKER SERVICES B.V.
                              
                           
                           
                              
                                 F28
                              
                           
                           
                              
                                 Mark 1000, 1000C, 2000, 3000, 3000C, 3000R, 3000RC, 4000
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 GULFSTREAM AEROSPACE CORP.
                              
                           
                           
                              
                                 G-159
                              
                           
                           
                              
                                 G-159 (Gulfstream I)
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 GULFSTREAM AEROSPACE CORP.
                              
                           
                           
                              
                                 G-II_III_IV_V
                              
                           
                           
                              
                                 G-1159A (GIII)
                              
                              
                                 G-1159B (GIIB)
                              
                              
                                 G-1159 (GII)
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 KELOWNA FLIGHTCRAFT LTD.
                              
                           
                           
                              
                                 CONVAIR 340/440
                              
                           
                           
                              
                                 440
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 LEARJET INC.
                              
                           
                           
                              
                                 Learjet 24/25/31/36/35/55/60
                              
                           
                           
                              
                                 24,24 A,24B,24B-A,24D, 24D-A,24F,24F-A,25,25B,25C,25D,25F
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 LOCKHEED MARTIN CORPORATION
                              
                           
                           
                              
                                 1329
                              
                           
                           
                              
                                 Kollha
                              
                           
                           
                              
                           
                           
                              
                                 26.301 sa 26.334
                              
                           
                        
                              
                                 LOCKHEED MARTIN CORPORATION
                              
                           
                           
                              
                                 188
                              
                           
                           
                              
                                 Kollha
                              
                           
                           
                              
                           
                           
                              
                                 26.301 sa 26.334
                              
                           
                        
                              
                                 LOCKHEED MARTIN CORPORATION
                              
                           
                           
                              
                                 382
                              
                           
                           
                              
                                 382, 382B, 382E, 382F, 382G
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 LOCKHEED MARTIN CORPORATION
                              
                           
                           
                              
                                 L-1011
                              
                           
                           
                              
                                 Kollha
                              
                           
                           
                              
                           
                           
                              
                                 26.301 sa 26.334
                              
                           
                        
                              
                                 PT. DIRGANTARA INDONESIA
                              
                           
                           
                              
                                 CN-235
                              
                           
                           
                              
                                 Kollha
                              
                           
                           
                              
                           
                           
                              
                                 26.301 sa 26.334
                              
                           
                        
                              
                                 SABRELINER CORPORATION
                              
                           
                           
                              
                                 NA-265
                              
                           
                           
                              
                                 NA-265-65
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 VIKING AIR LIMITED
                              
                           
                           
                              
                                 SD3
                              
                           
                           
                              
                                 SD3-30
                              
                              
                                 Sherpa
                              
                              
                                 SD3 Sherpa
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 VIKING AIR LIMITED
                              
                           
                           
                              
                                 DHC-7
                              
                           
                           
                              
                                 Kollha
                              
                           
                           
                              
                           
                           
                              
                                 26.301 sa 26.334
                              
                           
                        
                              
                                 VIKING AIR LIMITED
                              
                           
                           
                              
                                 CL-215
                              
                           
                           
                              
                                 CL-215-6B11
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 TUPOLEV PUBLIC STOCK COMPANY
                              
                           
                           
                              
                                 TU-204
                              
                           
                           
                              
                                 204-120CE
                              
                           
                           
                              
                                 Kollha
                              
                           
                           
                              
                                 26.301 sa 26.334
                              
                           
                        
                              
                                 AIRBUS
                              
                           
                           
                              
                                 A320 series
                              
                           
                           
                              
                                 A320-251N, A320-271N
                              
                           
                           
                              
                                 10033, 10242, 10281 u 10360
                              
                              
                              
                           
                           
                              
                                 26.60
                              
                           
                        
                              
                                 AIRBUS
                              
                           
                           
                              
                                 A321 series
                              
                           
                           
                              
                                 A321-271NX, A321-251NX
                              
                           
                           
                              
                                 10071,10257, 10371 u 10391
                              
                           
                           
                              
                                 26.60.
                              
                           
                        
                              
                                 AIRBUS
                              
                           
                           
                              
                                 A330 series
                              
                           
                           
                              
                                 A330-243, A330-941
                              
                           
                           
                              
                                 1844, 1861, 1956, 1978, 1982, 1984, 1987, 1989, 1998, 2007, 2008, 2011 u 2012
                              
                           
                           
                              
                                 26.60
                              
                           
                        
                              
                                 ATR-GIE Avions de Transport Régional
                              
                           
                           
                              
                                 ATR 72 series
                              
                           
                           
                              
                                 ATR72-212A
                              
                           
                           
                              
                                 1565,1598,1620, 1629, 1632,1637, 1640, 1642,1649,1657,1660, 1661
                              
                           
                           
                              
                                 26.60
                              
                           
                        
                              
                                 The Boeing Company
                              
                           
                           
                              
                                 737 series
                              
                           
                           
                              
                                 737-8 u 737-9
                              
                           
                           
                              
                                       
                                          43299, 43304, 43305, 43310, 43321, 43322, 43332, 43334, 43344, 43348, 43391, 43579, 43797, 43798 43799, 43917, 43918, 43919, 43921, 43925, 43927, 43928, 43957, 43973, 43974, 43975, 43976, 44867, 44868, 44873, 60009, 60010, 60040, 60042, 60056, 60057, 60058, 60059, 60060, 60061, 60063, 60064, 60065, 60066, 60068, 60194, 60195, 60389, 60434, 60444, 60455, 61857, 61859, 61862, 61864, 62451, 62452, 62453, 62454, 62533, 63358, 63359, 63360, 64610, 64611, 64612, 62613, 64614, 65899, 66147, 66148, 66150 
                                       
                                    
                                 
                           
                           
                              
                                 26.60”.
                              
                           
                        
                  
               
                     
                  
                  
                     
                  
               
                     
                  
                  
                     
                  
               
            
            
               
         
         
            
               ANNESS II
            
            
               Fil-punt 26.334 tal-Anness I, il-punti (a) u (b) huma sostitwiti b’dan li ġej:
            
            
               “(a)
                     Fuq talba ta’ operatur li huwa meħtieġ jikkonforma mal-punt 26.370(a)(ii), detentur ta’ approvazzjoni tal-bidla li nħarġet qabel l-1 ta’ Settembru 2003 għandu:
            
            
               (i)
                     għall-bidliet u t-tiswijiet ippubblikati identifikati skont il-paragrafu (a)(i) tal-punt 26.332 u l-paragrafu (a)(iii) tal-punt 26.332, iwettaq evalwazzjoni tat-tolleranza għad-danni; 
            
            
               (ii) 
                     jistabbilixxi u jiddokumenta l-ispezzjoni tat-tolleranza għad-danni assoċjata, sakemm ma tkunx diġà saret.
            
            
               (b)
                     Id-detentur ta’ approvazzjoni tal-bidla għandu jippreżenta d-data tat-tolleranza għad-danni li tirriżulta mill-evalwazzjoni mwettqa skont il-paragrafu (a)(i) lill-Aġenzija:
            
            
               (i)
                     fi żmien 24 xahar mill-wasla ta’ talba, għal talbiet li jaslu qabel is-26 ta’ Frar 2023, għall-approvazzjoni; jew
            
            
               (ii)
                     qabel is-26 ta’ Frar 2025 jew fi żmien 12-il xahar mill-wasla ta’ talba, skont liema jseħħ l-aħħar, għal talbiet li jaslu fis-26 ta’ Frar 2023 jew wara, għall-approvazzjoni.”.